CA รากลงชื่อด้วยตัวเองคืออะไร
CA ที่ไม่ได้อาศัย CA อื่นในเรื่องการตรวจสอบยืนยันนั้นเรียกว่า CA “ราก” (หรือ “ตัวยึด”) CA ที่อาศัย CA รายอื่นในเรื่องการตรวจสอบยืนยันนั้นเรียกว่า “CA ตัวกลาง” ความเชื่อถือใน CA รากนั้นต้องได้มาจากวิธีอื่นนอกจากใบรับรอง ซอฟต์แวร์ระบบของคอมพิวเตอร์ของคุณมีรายการของตัวตน CA รากที่ยอมรับได้ที่ได้รับการรับรองคุณภาพไว้ก่อนโดย Apple คุณสามารถเพิ่ม CA อื่นๆ ลงในรายการนี้ได้โดยใช้แอปพลิเคชันการเข้าถึงพวงกุญแจ หรือให้ผู้ดูแลระบบทำสิ่งนี้ให้คุณ

ตัวกลางผู้ให้บริการออกใบรับรองคือใคร
ผู้ให้บริการออกใบรับรอง (CA) ที่อาศัย CA รายอื่นในเรื่องการตรวจสอบยืนยันนั้นเรียกว่า CA ตัวกลาง CA ตัวกลางนั้นอาศัย CA ที่ออกใบรับรองในด้านการตรวจสอบยืนยันหรือเพิกถอนใบยืนยัน โดยปกติแล้ว CA ตัวกลางนั้นใช้ CA ที่ออกใบรับรองเพื่อเป็นตัวแทนผู้มีอำนาจในการเป็นซับเซ็ตของการดำเนินการ เช่น การใช้งานบางอย่างหรือระดับของผู้ใช้ ถ้าคุณหรือระบบของคุณเชื่อถือผู้ออกใบรับรองของ CA ตัวกลาง นั่นหมายถึงว่าเชื่อถือ CA ตัวกลางด้วย นอกเสียจากว่าคุณจะได้แจ้งอย่างเด่นชัดให้แทนที่สิ่งนี้ คุณยังสามารถมอบความเชื่อถือให้ CA ตัวกลางได้โดยตรงอีกด้วยโดยไม่ต้องใช้ผู้ออกใบรับรอง อย่างไรก็ตาม การตรวจสอบการตรวจสอบยืนยันที่หลีกเลี่ยงนี้จะอิงตามอำนาจของผู้ออกใบรับรอง เมื่อสร้าง CA ตัวกลางด้วยผู้ช่วยเกี่ยวกับใบรับรอง CA รากหรือ CA ตัวกลางที่มีอยู่แล้ว (พร้อมกับกุญแจแบบเป็นส่วนตัวที่เกี่ยวข้อง) จะต้องมีอยู่เพื่อให้ลงชื่อ

“ทำให้ CA นี้เป็นค่าเริ่มต้น” คืออะไร
เมื่อได้รับคำขอเซ็นชื่อใบรับรองจากผู้ใช้ ระบบจะเลือก CA เริ่มต้นโดยอัตโนมัติในเมนูที่แสดงขึ้นของผู้ให้บริการออกใบรับรอง เมื่อคุณคลิก “ทำให้ CA นี้เป็นค่าเริ่มต้น” ชื่อของ CA ที่คุณได้ระบุไว้ด้านบนจะกลายเป็น CA เริ่มต้น

“อีเมลจาก” ใช้อย่างไร
หลังจากผู้ช่วยใบรับรองสร้างผู้อนุมัติใบรับรองของคุณแล้ว คุณจะสามารถสร้างไฟล์คำเชิญสำหรับผู้ใช้ต่างๆ ในการขอใบรับรองจากผู้อนุมัติใบรับรองของคุณได้ ผู้ใช้สามารถคลิกสองครั้งที่ไฟล์คำเชิญนี้และผู้ช่วยใบรับรองจะแนะนำผู้ใช้ผ่านกระบวนการขอใบรับรอง การขอใบรับรองจะถูกส่งไปยังที่อยู่อีเมลที่ระบุไว้ที่นี่